
Kakav je status djece koja umru prije nego napune tri godine?


* 
* 
* 
* 
* 
* 
* 
* 
* 
* 

 

Kakav je status djece koja umru prije nego sto napune tri godine?
=================================================================

 

Propis za takvu djecu na dunjaluku jeste da se sa njima postupi kao što se postupa s njihovim očevima i majkama. Tako ono dijete čija su oba roditelja muslimani ili jedan od njih, prema njemu se postupa kao prema svakom muslimanu u pogledu gasuljenja, kefina, dženaze­,namaza, ukopa u muslimansko mezarje i u nasljedstvu rodbine iz njegove imovine. A ako su mu roditelji nevjernici, prema njemu se postupa kao i prema ostalim nevjernicima. Što se tiče propisa u vezi s njima na ahiretu, ako su im roditelji bili nevjernici, njihov slučaj je prepušten Allahu Sveznajućem, Mudrom, Pravednom, Blagom i Milostivom, zbog riječi Poslanika, sallallahu alejhi ve sellem, kada je upitan o djeci mušrika: “Allah najbolje zna šta bi oni radili.”9 Slavljen neka je Allah koji im neće učiniti nepravdu ni koliko je zrno gorušice, a On je Onaj koji sve potanko zna i o svemu je obaviješten. A ako su oba roditelja ili jedan od njih bili muslimani, on će, uz Allahovu milost, biti stanovnik Dženneta.10 (Stalna komisija za fetve)


9 Ahmed, Buharija i Muslim.


10 Fetava ledžne (8/404-405)


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: Jusuf b.Muhammed b.Ibrahim el-Atik


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


